Steve Kean

Steve Kean (født 30.september 1967) er en skotsk fotballmanager og tidligere spiller.

 Klubbkarriere 
Steve Kean skrev proffkontrakt med Celtic i 1985, i en tid da spillere som Paul McStay, Tommy Burns og Murdo MacLeod var de største stjernene. Kean fikk ikke et eneste minutt førstelags fotball i sine to år i Glasgow. I løpet av disse to årene ble han lånt ut til Swansea City, samtidig som Chris Coleman ankom den walisiske klubben. Disse to utviklet et tett vennskap og har samarbeidet også etter at de la opp.

Før han la opp i 1994 grunnet skader, spilte Kean i lavere divisjoner på De britiske øyer samt et tre års vellykket opphold i portugisiske Academica Coimbra.

 Trener og manager 
Etter endt spillerkarriere har Steve Kean vært trener i Reading FC, og assistent manager under Chris Coleman i både Fulham, Real Sociedad and Coventry City.

I juni 2008, ble det sagt at Kean var i samtaler med Chelsea om å bli assistent under Luiz Felipe Scolari. Hovedgrunnen til det var at Kean kunne språket etter sine år i Portugal.

4. august 2009 ansatte Blackburn Rovers manager Sam Allardyce Kean som sin nye førstelagstrener. Det var flere som hadde ønsket stillingen, men Allardyce uttalte at Kean fikk jobben på grunn av sin erfaring, kunnskap og personlighet.

Da Blackburn Rovers fikk nye indiske eiere høsten 2010, fikk Sam Allardyce etterhvert sparken. Kean fikk rollen som caretaker manager, inntil de nye eierne hadde funnet en erstatter. Overraskende for mange, fikk Steve Kean hovedansvaret ut sesongen, men allerede 20. januar 2011 gikk eierne ut og sa at Kean hadde skrevet en kontrakt som knyttet ham til klubben frem til juni 2013.

Kean ble ansatt på et tidspunkt hvor klubben lå trygt plassert midt på tabellen. Men ettersom sesongen skred frem, falt laget på tabellen. Kean fikk en del supportere mot seg, og det ble sågar holdt protester for å få ham fjernet fra stillingen. En periode på våren spilte laget elleve kamper uten å vinne, en tangering av en 25 år gammel rekord. Men Kean red stormen av og plukket åtte poeng av tolv mulige på de fire siste kampene. Dermed beholdt klubben plassen og Kean beholdt jobben.

 Referanser 

 Eksterne lenker 


Kategori:Skotske fotballspillere
Kategori:Skotske fotballtrenere
Kategori:Fotballspillere for Celtic FC
Kategori:Fotballspillere for Swansea City AFC
Kategori:Fotballspillere for Alloa Athletic FC
Kategori:Fotballspillere for Associação Académica de Coimbra
Kategori:Fotballspillere for Associação Naval 1º de Maio
Kategori:Fotballspillere for Bath City FC
Kategori:Fotballspillere for Newbury Town FC
Kategori:Fotballtrenere for Fulham FC
Kategori:Fotballtrenere for Real Sociedad
Kategori:Fotballtrenere for Coventry City FC
Kategori:Fotballtrenere for Blackburn Rovers FC
Kategori:Trenere for Bruneis herrelandslag i fotball
Kategori:Personer fra Glasgow
Kategori:Fødsler i 1967